**К ОПУБЛИКОВАНИЮ**

КОМИ РЕСПУБЛИКАЛӦН

**ОЛАНПАС**

**«Коми Республикаын сьӧмкуд система да сьӧмкуд процесс йылысь» Коми Республикаса Оланпасӧ вежсьӧмъяс пыртӧм да 2023 воын**

**Коми Республикаын сьӧмкуд процесс збыльмӧдан аслыспӧлӧслунъяссӧ урчитӧм йылысь**

Примитӧма Коми Республикаса

Каналан Сӧветӧн 2023 вося рака тӧлысь 23 лунӧ

**1 статья.** Пыртны «Коми Республикаын сьӧмкуд система да сьӧмкуд процесс йылысь» Коми Республикаса Оланпасӧ (Коми Республикаса канму власьт органъяслӧн индӧд-тшӧктӧмъяс, 2007, 12 №, 5265 ст.; 2008, 5 №, 197 ст.; 12 №, 730 ст.; 2009, 33 №, 621 ст.; 2010, 17 №, 391 ст.; 37 №, 864 ст.; 2011, 14 №, 329 ст.; 37 №, 991 ст.; 48 №, 1370 ст.; 54 №, 1627 ст.; 2012, 51 №, 1158 ст.; 2013, 11 №, 234 ст.; 18 №, 369 ст.; 37 №, 700 ст.; 2014, 13 №, 203 ст.; 27 №, 511 ст.; 29 №, 565 ст.; 35 №, 732 ст.; 2015, 8 №, 98 ст.; 11 №, 131 ст.; 21 №, 294 ст.; 22 №, 306 ст.; 2016, 10 №, 115 ст.; 17 №, 232 ст.; 237 ст.; 22 №, 340 ст.; 2017, 24 №, 418 ст.; 27 №, 485 ст.; 2018, 7 №, 125 ст.; 14 №, 235 ст.; 17 №, 307 ст.; 2019, 5 №, 66 ст.; 18 №, 271 ст.; 275 ст.; 19 №, 282 ст.; 2020, 7 №, 82 ст.; 10 №, 138 ст.; 17 №, 265 ст.; 2021, 10 №, 209 ст.; 18 №, 336 ст.; 2022, 4 №, 28 ст.; 9 №, 130 ст.; 14 №, 209 ст.) татшӧм вежсьӧмъяс:

1. 4 статьяса коймӧд абзацын «Россия Федерацияса субъектъяслӧн оланпас пыртысь (бӧрйӧм) да олӧмӧ пӧртысь канму власьт органъяс котыртан ӧтувъя принципъяс йылысь» Федеральнӧй оланпаслӧн 263 статьяса 2 да 5 пунктъясын» кывъяс вежны «Россия Федерацияса субъектъясын публичнӧй власьт котыртан ӧтувъя принципъяс йылысь» Федеральнӧй оланпаслӧн 44 статьяса 1 да 5 юкӧнъясын» кывъясӧн.

2. 14 статьяса 1 юкӧнын:

1) 1 пунктӧ «сёрнитчӧмъяс (артмӧдчӧмъяс)» кывъяс бӧрын содтыны «, сы лыдын инфраструктура ӧтув сӧвмӧдӧм могысь дінмукостса уджъёртасьӧм йылысь артмӧдчӧмъяс» кывъяс;

2) 2 пунктын «Россия Федерацияса субъектъяслӧн оланпас пыртысь (бӧрйӧм) да олӧмӧ пӧртысь канму власьт органъяс котыртан ӧтувъя принципъяс йылысь» Федеральнӧй оланпаслӧн 263 статьяса 2 да 5 пунктъясын» кывъяс вежны «Россия Федерацияса субъектъясын публичнӧй власьт котыртан ӧтувъя принципъяс йылысь» Федеральнӧй оланпаслӧн 44 статьяса 1 да 5 юкӧнъясын» кывъясӧн.

3. 18 статьяса 2 юкӧнын «да сійӧ оз вермы вевтыртны индӧм оланпасӧн вынсьӧдӧм рӧскодлӧн ӧтувъя йӧрышысь 3 прӧчентсӧ» кывъяс киритны.

4. 27 статьяын:

1) 2 юкӧн гижны тадзи:

«2. Коми Республикалӧн канму пытшкӧсса уджйӧзлысь медвылыс тшупӧдсӧ урчитӧны Россия Федерацияса сьӧмкуд кодекслӧн 107 статьяӧн урчитӧм корӧмъяс серти.»;

2) 3 юкӧн киритны.

5. Содтыны татшӧм сюрӧса 301 статья:

**«301 статья. Коми Республикалысь канму уджйӧз**

 **могмӧдӧм вылӧ рӧскод йӧрыш**

Локтан финансӧвӧй воысь республиканскӧй сьӧмкуд збыльмӧдӧм йылысь отчётлӧн мыччӧдъяс серти локтан финансӧвӧй воын да планӧвӧй периодын Коми Республикалысь канму уджйӧз могмӧдӧм вылӧ рӧскод йӧрышлы, мый вынсьӧдӧма республиканскӧй сьӧмкуд йылысь оланпасӧн, колӧ лӧсявны Россия Федерацияса сьӧмкуд кодекслӧн 111 статьяӧн урчитӧм дзескӧдӧмъяслы.».

6. 57 статьяса 5 пунктын «Россия Федерацияса субъектъяслӧн оланпас пыртысь (бӧрйӧм) да олӧмӧ пӧртысь канму власьт органъяс котыртан ӧтувъя принципъяс йылысь» Федеральнӧй оланпас» кывъяс вежны «Россия Федерацияса субъектъясын публичнӧй власьт котыртан ӧтувъя принципъяс йылысь» Федеральнӧй оланпас» кывъясӧн.

7. 661 статьяса 4 юкӧн киритны.

8. 71 статьяса 5 юкӧнлысь 19 пункт гижны тадзи:

«19) локтан финансӧвӧй во да планӧвӧй период вылӧ ӧтувтӧм сьӧмкудлӧн шӧр аслыспӧлӧслунъяс серти прогнозӧн (чӧжӧслӧн ӧтувъя йӧрыш, рӧскодлӧн ӧтувъя йӧрыш, дефицит (профицит);».

9. 771 статья гижны тадзи:

**«771 статья. Банкса депозитъяс вылӧ сьӧмкуд сьӧм**

 **пуктӧм**

Банкса депозитъяс вылӧ сьӧмкуд сьӧмсӧ пуктӧны Россия Федерацияса сьӧмкуд кодекслӧн 236 статья серти.».

**2 статья.** Урчитны, мый 2023 воын Коми Республикаса республиканскӧй сьӧмкудсӧ пӧртӧны олӧмӧ Россия Федерацияса сьӧмкуд системалысь сьӧмкудъяс збыльмӧдан аслыспӧлӧслунъяссӧ тӧд вылӧ босьтӧмӧн, кутшӧмъясӧс урчитӧма «Россия Федерацияса сьӧмкуд кодексӧ да Россия Федерацияса торъя оланпастэчас актъясӧ вежсьӧмъяс пыртӧм, Россия Федерацияса сьӧмкуд кодекслӧн торъя положениеяслысь вынсӧ дугӧдлӧм, Россия Федерацияса оланпастэчас актъяслысь торъя положениеяс вынтӧмӧн лыддьӧм да 2023 воын Россия Федерацияса сьӧмкуд системалысь сьӧмкудъяс збыльмӧдан аслыспӧлӧслунъяссӧ урчитӧм йылысь» 2022 во вӧльгым тӧлысь 21 лунся 448-ФЗ №-а Федеральнӧй оланпасӧн да сьӧмкуд боксянь инӧда йитӧдъяс юкӧнын мукӧд федеральнӧй оланпасӧн.

**3 статья.** Тайӧ Оланпасыс вынсялӧ сійӧс официальнӧя йӧзӧдан лунсянь.

Коми Республикаса Веськӧдлан котырлы примитны нормативнӧй инӧда актъяс, кутшӧмъяс могмӧдӧны тайӧ Оланпас збыльмӧдӧмсӧ.

Коми Республикаса Юралысь В.В. Уйба

Сыктывкар

2023 вося косму тӧлысь 5 лун

18-РЗ №